gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8897, del 03-09-2020 (2020/6946)

Convocatòria per a la constitució d'una borsa de treball d'àmbit autonòmic per a efectuar la contractació laboral temporal d'enginyers i enginyeres tècnics forestals (analistes d'incendis forestals).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6946


Data del document
:   01-09-2020

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la constitució d'una borsa de treball d'àmbit autonòmic per a efectuar la contractació laboral temporal d'enginyers i enginyeres tècnics forestals (analistes d'incendis forestals). [2020/6946]  
Per mitjà del present anunci es fa pública la convocatòria per a la constitució d'una borsa de treball d'àmbit autonòmic per a efectuar la contractació laboral temporal d'enginyers tècnics forestals i enginyeres tècniques forestals (analistes d'incendis forestals).  
Les bases íntegres de la convocatòria poden ser consultades en el portal d'ocupació de VAERSA, Valenciana d'Aprofitament Energètic de Residus, SA: https://empleo.portalvaersa.com/  
  
València, 1 de setembre de 2020.- El subdirector general: José Manuel Marco López.
Diari Oficial de la Generalitat Valenciana


Sumari del DOGV 8906, del 16-09-2020 (2020/7298)

RESOLUCIÓ d'11 de setembre de 2020, de la Universitat d'Alacant per la qual es nomena professor titular d'universitat en l'àrea de coneixement d'Enginyeria de Sistemes i Automàtica.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7298


Data del document
:   11-09-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de setembre de 2020, de la Universitat d'Alacant per la qual es nomena professor titular d'universitat en l'àrea de coneixement d'Enginyeria de Sistemes i Automàtica. [2020/7298]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02931), convocada per la Resolució de 2 de juny de 2020 (BOE 09.06.2020), de l'àrea de coneixement de Enginyeria de Sistemes i Automàtica, Departament de Física, Enginyeria de Sistemes i Teoria del Senyal, i presentada per la persona interessada la documentació a què fa referència la base novena de la convocatòria,  
Aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar Andrés Úbeda Castellanos, professor titular d'universitat de l'àrea de Coneixement d'Enginyeria de Sistemes i Automàtica, adscrita al Departament de Física, Enginyeria de Sistemes i Teoria del Senyal.  
  
Contra aquesta resolució, que esgota la via administrativa, l'interessat pot interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 11 de setembre de 2020.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8716, del 14-01-2020 (2020/46)

Bases i convocatòria per a la provisió en propietat d'una plaça d'oficial del cos de la policia local.
------------------------------------------------------------------------------------------------------

### Dades del document

Número de DOGV
:   8716

Data del DOGV
:   14-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/46


Data del document
:   07-01-2020

Organisme emissor
:   Ajuntament de Sollana

Tipus de document
:   Anunci

Descriptors 

:   * Sollana
    * concurs administratiu

Bases i convocatòria per a la provisió en propietat d'una plaça d'oficial del cos de la policia local. [2020/46]  
Per Resolució de l'Alcaldia número 399, de data 23 de juliol de 2019 i correcció d'errades per Resolució d'Alcaldia número 572, de data 21 de novembre de 2019, es van aprovar la convocatòria i les bases que han de regir el procediment selectiu per a la provisió en propietat d'una plaça vacant d'oficial del cos de la policia local, pertanyent a l'escala d'administració especial, subescala: serveis especials, classe: policia local i auxiliars, escala executiva, grup B de titulació, mitjançant el sistema de concurs oposició, en torn de promoció interna.  
  
En el Butlletí Oficial de la Província de València número 242, de 18 de desembre de 2019, es van publicar íntegrament aquestes bases.  
El termini de presentació d'instàncies serà de vint dies hàbils, a comptar des de l'endemà de la publicació d'aquest anunci en el Diari Oficial de la Generalitat Valenciana.  
Els successius anuncis relacionats amb aquesta convocatòria, quan procedisquen de conformitat amb les bases, es faran públics en el Butlletí Oficial de la Província de València i en la seu electrònica de l'Ajuntament de Sollana, www.sollana.es.  
  
Sollana, 7 de gener de 2020.- L'alcalde: Vicente José Codoñer Senón.
Diari Oficial de la Generalitat Valenciana


Sumari del DOGV 8850, del 06-07-2020 (2020/5159)

Extracte de la Resolució de 29 de juny de 2020, de la Conselleria d'Educació, Cultura i Esport, per la qual es convoquen, per a l'exercici 2020, subvencions a la participació en fires internacionals del sector del llibre.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8850

Data del DOGV
:   06-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5159


Data del document
:   29-06-2020

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 29 de juny de 2020, de la Conselleria d'Educació, Cultura i Esport, per la qual es convoquen, per a l'exercici 2020, subvencions a la participació en fires internacionals del sector del llibre. [2020/5159]  
BDNS (identif.): 513480.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran optar a aquesta subvenció les empreses editorials, les persones escriptores o il·lustradores i les associacions del sector del llibre l'activitat de les quals es realitze en l'àmbit competencial de la Generalitat Valenciana.  
  
Segon. Objecte  
Subvencions en règim de concurrència competitiva destinades a la participació en fires internacionals del sector del llibre.  
  
Tercer. Bases reguladores  
Ordre 10/2017, de 31 de març, de la Conselleria d'Educació, Investigació, Cultura i Esport per la qual s'estableixen les bases reguladores per a la concessió de subvencions a la participació en fires internacionals del sector del llibre (DOGV 8016, 06.04.2017).  
  
Quart. Quantia  
25.000 euros.  
  
Cinqué. Termini de presentació de sol·licituds  
Quinze dies naturals a comptar del següent al de la publicació de l'extracte d'aquesta resolució en el Diari Oficial de la Generalitat Valenciana.  
  
València, 29 de juny de 2020.- El conseller d'Educació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8961, del 26-11-2020 (2020/10586)

Informació pública de la pèrdua de l'original de la carta de pagament de la fiança número 462019M258.
-----------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10732


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de l'original de la carta de pagament de la fiança número 462019M258. [2020/10047]  
A causa de la pèrdua de l'original de la carta de pagament de la fiança núm. 768208I588, per import de 6.807,60 euros, a nom de Micos Iberia SL, L04139256, a favor de Universitat Politécnica de Valencia.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produïx cap reclamació.  
  
València, 16 de novembre de 2020.- La sotsdirectora general de l'Agència Tributària Valenciana: Inmaculada Domínguez Calomarde.
Diari Oficial de la Generalitat Valenciana


Sumari del DOGV 8920, del 06-10-2020 (2020/8164)

DECRET 12/2020, d'1 d'octubre, del president de la Generalitat, pel qual nomena la persona titular de la presidència de l'Agència Valenciana de Seguretat Ferroviària (AVSF).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8920

Data del DOGV
:   06-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8164


Data del document
:   01-10-2020

Organisme emissor
:   Presidència de la Generalitat

Tipus de document
:   Decret

Descriptors 

:   * Presidència de la Generalitat

DECRET 12/2020, d'1 d'octubre, del president de la Generalitat, pel qual nomena la persona titular de la presidència de l'Agència Valenciana de Seguretat Ferroviària (AVSF). [2020/8164]  
L'article 15 de la Llei 7/2018, de 26 de març, de la Generalitat, de seguretat ferroviària, disposa que la persona titular de la presidència de l'Agència Valenciana de Seguretat Ferroviària, que presidirà així mateix el Consell Rector, serà nomenada formalment pel president de la Generalitat, a proposta del Consell Rector, per majoria absoluta de les persones que l'integren, en la primera sessió que realitze.  
Realitzada la sessió del Consell Rector el dia 28 de setembre de 2020, es va proposar per al càrrec de president de l'Agència Valenciana de Seguretat Ferroviària, per unanimitat de les persones que integren el Consell Rector, el Sr. Antonio Esparza Sanz.  
En virtut d'això, i en ús de les facultats previstes en l'article 15 de la Llei 7/2018, de 26 de març, de la Generalitat, de seguretat ferroviària, i en l'article 9 de l'Estatut de l'Agència Valenciana de Seguretat Ferroviària, aprovat pel Decret 272/2019, de 27 de desembre, del Consell,  
  
  
DECRETE  
  
Article Únic  
Nomenar, com a president de l'Agència Valenciana de Seguretat Ferroviària, el Sr. Antonio Esparza Sanz.  
  
  
DISPOSICIÓ FINAL  
  
Única. Efectes  
Aquest decret produirà efectes des del mateix dia de la publicació en el Diari Oficial de la Generalitat Valenciana.  
  
València, 1 d'octubre de 2020  
  
El president de la Generalitat  
Ximo Puig Ferrer
Diari Oficial de la Generalitat Valenciana


Sumari del DOGV 8718, del 16-01-2020 (2019/11940)

Notificació de la sentència dictada en el judici verbal número 1676/2017.
-------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11310


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 1676/2017. [2019/11093]  
Fabiola Alonso Velázquez, lletrada de l'Administració de justícia, fa saber, que en el judici referenciat seguit en aquest jutjat s'ha dictat sentència de data 29 de març de 2018, que s'ha acordat notificar a María Nieves Tomás Monllor, i ha sigut negativa la pràctica de la diligència en el domicili que consta en actuacions i es desconeix el seu parador.  
  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i en contra es podrà interposar recurs d'apel·lació en el termini de 20 dies, davant aquest jutjat, i prèvia constitució del depòsit per a recórrer de 50 euros que estableix la disposició addicional quinzena de la Llei orgànica del poder judicial.   
El contingut de l'edicte s'ajusta al que es disposa en la Instrucció 6/12 de la Secretaria de l'Administració de Justícia.  
I perquè servisca de notificació de forma deguda a María Nieves Tomás Monllor, expedisc aquest edicte.   
  
Elx, 27 de novembre de 2019.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8726, del 27-01-2020 (2019/12730)

Notificació de la sentència dictada en el procediment de guarda i custòdia número 2/2019.
-----------------------------------------------------------------------------------------

### Dades del document

Número de DOGV
:   8726

Data del DOGV
:   27-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12090


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 2/2019. [2019/12142]  
De: María del Rocio González Álvarez.  
Procuradora: María Ramos Año.   
Contra: Ángel María Sierra Ortega.  
En aquest procediment de família. Guarda, custòdia o aliments de fills menors no matrimonials no consensuats número 2/2019, seguit a instàncies de María del Rocio González Álvarez contra Ángel María Sierra Ortega, s'ha dictat Sentència el 29 d'octubre de 2019, que es troba a la disposició de l'interessat en la Secretaria del jutjat.  
  
Atés que aquest demandat, Ángel María Sierra Ortega, es troba en parador ignorat, s'expedeix aquest edicte a fi que servisca de notificació en forma deguda, fent-li saber que contra aquesta pot presentar-se un recurs d'apel·lació davant l'Audiència Provincial de Castelló de la Plana, a interposar en el termini de 20 dies, a partir de la notificació, davant aquest mateix jutjat.  
  
Castelló de la Plana, 11 de desembre de 2019.- La lletrada de l'Administració de justícia: Olga Torres Peris.
Diari Oficial de la Generalitat Valenciana


Sumari del DOGV 8788, del 14-04-2020 (2020/2579)

Notificació de la sentència dictada en el procediment ordinari número 213/2019.
-------------------------------------------------------------------------------

### Dades del document

Número de DOGV
:   8788

Data del DOGV
:   14-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2579


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 213/2019. [2020/2579]  
Amanda Pons Boix, lletrada de l'Administració de justícia del Jutjat de Primera Instància núm. 1 de Benidorm, fa saber que en les actuacions de referència, a instàncies del procurador Lorenzo Guich Giménez, en nom i representació de Carlos Kieft Stuer, contra Julia Klementieva, ha sigut dictada sentència l'encapçalament i la part dispositiva de la qual són com segueix:  
  
«Sentència núm. 55/2020  
Benidorm, 25 de febrer de 2020  
Vistos per mi, Alberto Gregori Guillem, magistrat jutge del Jutjat de Primera Instància núm.1 de Benidorm, les actuacions del judici ordinari que se segueixen en aquest jutjat amb el núm. 213/2019, sent part demandant Carlos Kieft Stuer, que ha actuat representat pel procurador Lorenzo Guich Giménez i dirigit pel lletrat Álvaro Sánchez-Luis Fernández, i part demandada Julia Klementieva, en situació de rebel·lia processal, en consideració als següents:  
  
Dispositiva  
Estime la demanda formulada per Lorenzo Guich Giménez, en representació de Carlos Kieft Stuer, contra Julia Klementieva, condemne Julia Klementieva a abonar a Carlos Kieft Stuer la quantitat de cent quaranta-set mil cinc-cents quaranta-dos euros (147.542,00 euros), més els interessos legals de la mencionadaquantitat des de la data de la interpel·lació judicial, el 13 de febrer de 2019.  
Tot això amb imposició expressa de costes a la part demandada.  
  
I, perquè servisca de notificació als demandats rebels, Julia Klementieva, expedisc el present edicte.   
  
Benidorm, 9 de març de 2020.- La lletrada de l'Administració de justícia: Amanda Pons Boix.
Diari Oficial de la Generalitat Valenciana


Sumari del DOGV 8830, del 09-06-2020 (2020/4041)

Convocatòria per a la provisió de dènou places d'agent de policia local.
------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4041


Data del document
:   04-03-2020

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * concurs administratiu

Convocatòria per a la provisió de dènou places d'agent de policia local. [2020/4041]  
En el Butlletí Oficial de la Província d'Alacant número 44, de 4 de març de 2020, s'han publicat íntegrament les bases que han de regir la convocatòria per a proveir:  
- Dènou places d'agent de la policia local (subgrup C1), de les quals onze del torn lliure ordinari per oposició lliure, i huit de torn de mobilitat.  
Així mateix, les bases generals que regulen els processos selectius s'han publicat íntegrament en el Butlletí Oficial de la Província d'Alacant núm. 291, de 21 de desembre de 2006.  
El termini de presentació de sol·licituds serà de 20 dies naturals a comptar de l'endemà de la publicació d'aquesta resolució en el Boletín Oficial del Estado.  
Els successius anuncis referents a aquesta convocatòria, quan siguen procedents de conformitat amb les bases, es faran públics en el Butlletí Oficial de la Província i en el tauler d'anuncis d'aquesta corporació.  
  
Alcoi, 4 de març de 2020.- L'alcalde: Antonio Francés Pérez.
Diari Oficial de la Generalitat Valenciana


Sumari del DOGV 8929, del 19-10-2020 (2020/8558)

DECRET 153/2020, de 16 d'octubre, del Consell, pel qual es disposa el cessament de José Gabriel Olmo Martínez com a sotssecretari de la Conselleria de Justícia, Interior i Administració Pública.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8929

Data del DOGV
:   19-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8558


Data del document
:   16-10-2020

Organisme emissor
:   Conselleria de Justícia, Interior i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública

DECRET 153/2020, de 16 d'octubre, del Consell, pel qual es disposa el cessament de José Gabriel Olmo Martínez com a sotssecretari de la Conselleria de Justícia, Interior i Administració Pública. [2020/8558]  
D'acord amb els articles 17.a i 28.b de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, i amb la deliberació prèvia del Consell, en la reunió de 16 d'octubre de 2020,  
  
  
DISPOSE  
  
El cessament de José Gabriel Olmo Martínez com a sotssecretari de la Conselleria de Justícia, Interior i Administració Pública, agraint-li els serveis prestats.  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 16 d'octubre de 2020  
  
El president de la Generalitat,  
XIMO PUIG I FERRER  
  
La consellera de Justícia, Interior i Administració Pública,  
GABRIELA BRAVO SANESTANISLAO